**Z A P I S N I K**

sa 21. sjednice Općinskog vijeća Općine Čeminac održane dana 09. kolovoza 2019. godine sa početkom u 18,30 sati u Vijećnici Općine Čeminac u Čemincu, Matije Gupca 1

Nazočni vijećnici : Mario Kralj, Zdenko Jumić, Zdenko Kucelj, Martina Đurkin,

 Ilija Domazet, Anita Cvitkušić, Jozo Grizelj, Ivan Žulj,

 Ivan Rešetar i Matko Perković

Nisu nazočni: Ivica Martinić, Boško Maravić, Tomislav Furdi i Darko Novak

Ostali nazočni: općinski načelnik dr. Zlatko Pinjuh, spec. hitne medicine,

 zamjenica općinskog načelnika Anuša Rešetar,

 Ivana Viljevac –pročelnica Jedinstvenog upravnog odjela

 Ljiljana Bajčinovci – zapisničar.

Predsjednik Općinskog vijeća otvara 21. sjednicu Općinskog vijeća Općine Čeminac i utvrđuje nazočnost 10 vijećnika od ukupno 14 vijećnika Općinskog vijeća Općine Čeminac ,te se mogu donositi pravovaljane odluke i da sjednica može nastaviti sa radom.

Predsjednik predlaže slijedeći

**D N E V N I R E D**

1. Usvajanje Zapisnika sa 20. sjednice Općinskog vijeća Općine Čeminac,

2. Izvješće proračuna za razdoblje od 01. siječnja 2019. do 30. lipnja 2019. godine,

3. Donošenje Odluke o izmjenama i dopunama Proračuna Općine Čeminac za 2019. godinu,

4. Zamolbe:

 - Doris Kovačević, Grabovac, Potpora za mladi bračni par

 - Sanela Čotra, Grabovac, Potpora za novorođeno dijete

 - Terezija Slokan, Čeminac, Otpis duga

 - Viliams Bajčinovci, Čeminac, Znanstveni rad

 - HNK Grabovac, Zamolba za pomoć,

 sa izmjenama i dopunama

5. Donošenje Odluke o povećanju komunalne naknade,

6. Donošenje Odluke o nerazvrstanim cestama

7. Slobodna riječ.

Predsjednik Općinskog vijeća Općine Čeminac daje na glasovanje Dnevni red s predloženim izmjenama i dopunama, te nakon glasovanja konstatira da je Dnevni reda usvojen sa 8 glasova 'za', te 2 glasa protiv.

**AD. 1. Usvajanje Zapisnika sa 20. sjednice Općinskog vijeća Općine Čeminac**

Predsjednik Općinskog vijeća poziva nazočne vijećnike da daju eventualne primjedbe ili dopune na Zapisnik sa 20. sjednice Općinskog vijeća.

Budući da primjedbi niti dopuna nema predsjednik daje na glasovanje usvajanje Zapisnika, te konstatira da je Zapisnik sa 20. sjednice Općinskog vijeća usvojen većinom sa 8 glasova 'za', te 2 suzdržana glasa.

**AD. 2. Izvješće proračuna za razdoblje od 01. siječnja 2019. do 30. lipnja 2019. godine**

Pod ovom točkom dnevnog reda Općinsko vijeće razmatra Izvješće proračuna za razdoblje od 01. siječnja 2019. do 30. lipnja 2019. godine.

Budući da nije bilo pitanja predsjednik daje na glasovanje Izvješće proračuna za razdoblje od 01. siječnja 2019. do 30. lipnja 2019. godine.

Općinsko vijeće većinom sa 8 glasova 'za', te 2 glasa protiv, usvaja Izvješće proračuna za razdoblje od 01. siječnja 2019. do 30. lipnja 2019. godine.

Izvješće se prilaže ovom Zapisniku i čini njegov sastavni dio.

**AD.3. Donošenje Odluke o izmjenama i dopunama Proračuna Općine Čeminac za 2019. godinu**

Općinsko vijeće razmatra prijedlog Odluke.

U raspravi su sudjelovali vijećnici Ivan Žulj, Ivan Rešetar i općinski načelnik.

Vijećnik Ivan Žulj postavlja pitanja vezano za konta A. Račun prihoda i rashoda: Porez na korištenje javnih prihod, konto 68 Kazne, upravne mjere i ostali prihodi, konto 3237 Intelektualne usluge, konto 3296 Troškovi sudskih postupaka, konto 38612 Kapitalne pomoći trgovačkim društvima u javnom sektoru povećanje sa 500.000,00 na 950.000,00 kuna, sufinanciranje rada udruge NK Grabovac povećanje 100.000,00 kuna.

Ivan Rešetar postavlja pitanje zašto i do kada povećavamo sredstva za klubove.

Slijedom postavljenih pitanja odgovara općinski načelnik.

Nakon rasprave predsjednik Općinskog vijeća daje prijedlog na gasovanje, te nakon glasovanja konstatira da Općinsko vijeće Općine Čeminac većinom sa 8 glasova 'za', te 2 glasa protiv, donosi

**1. IZMJENE I DOPUNE**

**PRORAČUNA OPĆINE ČEMINAC ZA 2019. GODINU**

KLASA: 400-06/18-01-0002

UR.BROJ: 2100/05-03-19-12

Odluka se prilaže ovom Zapisniku i čini njegov sastavni dio.

**AD. 4. Zamolbe**

Pod ovom točkom dnevnog reda Općinsko vijeće razmatra slijedeće zamolbe:

 - Doris Kovačević, Grabovac, Potpora za mladi bračni par

 - Sanela Čotra, Grabovac, Potpora za novorođeno dijete

 - Terezija Slokan, Čeminac, Otpis duga

 - Viliams Bajčinovci, Čeminac, Znanstveni rad

 - HNK Grabovac, Zamolba za pomoć.

Pročelnica Jedinstvenog upravnog odjela obrazlaže zamolbe.

U nastavku

1. Općinsko vijeće većinom sa 8 glasova za, te 2 suzdržana glasa donosi ODLUKU – Doris Kovačević iz

 Grabovca, odobrava se isplata potpore za mladi bračni par.

2. Općinsko vijeće većinom sa 9 glasova za, te 1 suzdržanim glasom donosi ODLUKU – Saneli Čotra iz

 Grabovca , odobrava se isplata potpore za za novorođeno dijete.

3. Općinsko vijeće većinom sa 7 glasova za, te 3 suzdržana glasa donosi ODLUKU – odbija se zahtjevTerezije Slokan iz Čeminca za otpis duga komunalne naknade.

4. Općinsko vijeće većinom sa 7 glasova za, 1 glasom protiv, te 2 suzdržana glasa donosi ODLUKU – Viliamsu Bajčinovci odobrava se isplata nagrade za posebna dostignuća u neto iznosu od 10.000,00 kuna.

5. Općinsko vijeće većinom sa 7 glasova za, 2 glasa protiv, te 1 suzdržanim glasom donosi ODLUKU - HNK „Grabovac“ odobrava se isplata nagrade za posebna dostignuća u iznosu od 10.000,00 kuna.

**AD.5. Donošenje Odluke o povećanju komunalne naknade**

Općinsko vijeće razmatra prijedlog Odluke.

Tijekom rasprave vijećnik Matko Perković postavlja pitanje koliko će sada iznositi komunalna naknada.

Vijećnik Ivan Žulj postavlja pitanja: zašto povećanje, zašto se ne radi na povlačenju sredstava iz EU fondova. U nastavku predlaže da načelnika izađe pred mještane Općine Čeminac i da im objasni zašto povećanje komunalne naknade.

Općinski načelnik obrazlaže prijedlog Odluke.

Nakon rasprave predsjednik Općinskog vijeća daje prijedlog Odluke o povećanju komunalne naknade na gasovanje, te nakon glasovanja konstatira da Općinsko vijeće Općine Čeminac većinom sa 7 glasova 'za', te 3 glasa protiv, donosi

**ODLUKU**

**o povećanju komunalne naknade**

Općinsko vijeće donosi Odluku o povećanju vrijednosti boda komunalne naknade za 0,10 kuna po m2, te ona sada iznosi 0,65 kuna po m2.

Odluka se počinje primjenjivati od 01. siječnja 2020. godine.

KLASA:363-03/19-01/0026

URBROJ:2100/05-03-19-1

Odluka se prilaže ovom Zapisniku i čini njegov sastavni dio.

**6. Donošenje Odluke o nerazvrstanim cestama**

Pod ovom točkom dnevnog reda Općinsko vijeće Općine Čeminac većinom sa 7 glasova 'za', 2 glasa protiv, te 1 suzdržanim glasom, donosi

ODLUKU

o nerazvrstanim cestama

KLASA:340-01/19-01/0002

URBROJ:2100/05-03-19-1

Odluka se prilaže ovom Zapisniku i čini njegov sastavni dio.

**7. Slobodna riječ.**

Na pitanje vijećnika Ivana Žulja o presudi Visokog upravnog suda RH o ukidanju Odluke o korištenju javnih površina i pitanje vijećnika Ivana Rešetara što će biti sa izdanim rješenjima, a nisu bila valjana, načelnik odgovara da je ukinut članak, te da stupa na snagu 8 dana nakon objave u Narodnim novinama.

Načelnik odlazi sa sjednice Općinskog vijeća.

Matko Perković – subvencije kod USKOK-a na istrazi, da li su obustavljene isplate za Ivana i Marka Pinjuha? Da li su te subvencije u skladu sa Zakonom.

Nadalje, pita vezano za Odluku Visokog upravnog suda u dijelu Odluke koji se odnosi na prebivalište korisnika subvencije stambenog kredita.

Ivan Rešetar – postavlja pitanje pročelnici vezano za Amex račun.

Matko Perković – istraga zbog kaznenog djela, pita predsjednika Općinskog vijeća da li namjerava dati ostavku.

Budući da više nije bilo pitanja, a Dnevni red iscrpljen, predsjednik Općinskog vijeća zaključuje sjednicu u 19.45 sati.

KLASA: 021-05/19-01/0004

URBROJ: 2100/05-03-19-3

Čeminac, 09. kolovoza 2019. godine

Zapisničar Predsjednik Općinskog vijeća

Ljiljana Bajčinovci Mario Kralj